Traol

Traola mundu osoan (batez ere ingelesezko testuetan) zenbaki zeinutzat erabiltzen den # ikurraren euskal izena da, forma bera duen arrantza tresnatik datorkiona. Euskaraz beste hainbat izen ere darabiltzagu adiera horretarako (laukitxo, kuxin...), baina egun, usadioko euskal hitz hori (traol) erabiliena da. Antzekoak diren arren, ez da musikako testuinguruetako diese edo sostenituaren ♯ sinboloarekin nahasi behar.

Traola edo traol hitza deitzen zaio ikur hori erabiltzen duen metadatuen etiketari ere, ingeleseko  hitzaren esanahi berarekin. X-ren moduko gizarte sareetan, mezua etiketatzeko erabiltzen da traol (#) ikurraz hasita idazten den karaktere segida. Karaktere segida horretan klik eginez, traol hitz bera duten mezuak berreskura daitezke. Gai zehatz baten inguruan aritzeko erabiltzen da: «traol-hitz», Euskalterm. Kontsulta data: 2019-02-20. haietako batzuk kanpaina ere bihurtzen dira, edo mugimendu bat izendatzeraino irits daitezke, hala nola #MeToo kanpainaren kasuan.

 Izena 
Orotariko Euskal Hiztegian, tragol aldaeraren barruan bilduta ageri dira izenaren lau aldaera: tragol, traol, trebol eta treboil.«tragol», Orotariko Euskal Hiztegia. Hala ere, egungo euskal hiztegi nagusietan, traol idatzita ageri da, bai arrantza tresnaren izena, bai ikurrarena.«traol», Elhuyar hiztegiak. Kontsulta data: 2019-02-20.«traol», Euskalterm terminologia bankua. Kontsulta data: 2019-02-20.

Usadiozko erabileran, hitzak «aparailua biltzeko zurezko laukia»«traol», Harluxet Hiztegi Entziklopedikoa. esan nahi du (egun, plastikozkoak ere daude). Arrantzarako tresna horren forma berdina duelako erabiltzen da gaur egun # ikurra izendatzeko ere.

 Ikus, gainera 
 Hashtag.

 Erreferentziak 

 Kanpo estekak 
 Maite Goñi eta beste: «# zeinua 'traol' da euskaraz», Sustatu, 2011-11-14.

Kategoria:Ikurrak
Kategoria:Ikur tipografikoak